"فایننشال تایمز " ایستانبول-دا یاشاماق اوچون بئش سبب گؤستردی.
اؤتن گون "فایننشال تایمز" قزئتینده درج اولونان "ایستانبولدا یاشاماق اوچون 5 سبب" باش‌لیقلی مقاله‌ده بیرینجی سبب کیمی 16-جی İstanbul Bienali و ایستانبول مدرنی گؤستریلدی.
جسی ویلیامز قلمه آلدیغی یازیدا ایستانبول بوغازی‌نین آسیا و آوروپا قاره لرینی بیرلشدیردیگینه ایشاره ائدیلیر. ایستانبولون کؤک‌لو تاریخی و بنزرسیز جوغرافیاسی ایله فرق‌لی مدنیت‌لرین بیرلیکده یاشادیغی بیر شهر اولدوغو وورغولانیر.
خبرده ایستانبولون چاغداش صنعت مرکزی اولدوغو قئید ائدیله‌رک، بوغاز ساحلینده یئرلشن، شهرین مدرن صنعت موزه سی - ایستانبول مدرن دیزاینی اولوسلار آراسی سویه‌ده مشهور اولان معمار رنزو پیانو طرفیندن وئریلن، میلیون‌لارلا دو‌لارلیق یئنی‌لنمه ایشلری آپاریلدیغی بیلدیریلیر.
یازلدا اولوسلار آراسی صنعت تقویمی‌نین ان اهمیت‌لی تدبیرلرین‌دن بیری‌نین ایسه İstanbul Bienali  اولدوغو ایفاده اولونور: " İstanbul Bienali بو ایل 14 سپتامبر-10 نوامبر تاریخ‌لرینده کئچیریله‌جک.1987-جی ایلده باشلایان و بو ایل 16-جی دفعه تشکیل ائدیله‌جک bienal تورکیه و دونیانین معاصر صنعتکارلارینی تانی‌دیر".
قئید ائتمک لازیم‌دیر کی، 16-جی İstanbul Bienali آرا‌لاریندا "فایننشال تایمز "دا اولدوغو دونیانین قاباقجیل مئدیا قورولوش‌لاری طرفیندن 2019-جو ایلده گؤرولمه‌لی صنعت تدبیرلری آراسیندا گؤستریلیر.
Bienali فرانسیز کوراتور، یازیچی و علم آدامی"Nicolas Bourriaud "ون کوراتورلوغوندا "یئددینجی قاره" باش‌لیغی ایله حیاتا کئچیریله‌جک.
تورکیه-‌نین 2023-جو ایله ده ک قلوبال مالیه ساحه‌سینده دونیانین ان بؤیوک 10 ایقتیصادیاتی آراسیندا اولما قرارلی لیغی خبرین ایکینجی باش‌لیغی‌دیر.
سیمیت‌دن قلیانالتییا، پیده‌دن کبابا قدر ایستانبولون یئمک مدنیتی اوچونجو باش‌لیق کیمی تقدیم اولونور.
"کئف " سؤزونون تورکجه معناسینا دا دقتین چکیلدیگی یازیدا دؤردونجو یئرده بو آنلاییش گلیر. خبرده بو باره‌ده دئییلیر: "کئف" ایستانبولون ائولرینده و کافه ‌لرینده اولدوقجا جدییه آلینان آسوده واختین دیرلندیریلمه‌سی طرزی‌دیر. هر کسین "کئف آلما" اصولو فرق‌لی اولسا دا، چای ایچمک و پاخلاوا یئمک عادتن عموما مخصوص "کئف آلما" طرزی‌دیر".
ویلیامزین مقاله‌سینده ایستانبول کوچه‌لری‌نین شهرین زنگین تاریخی‌نین گورسل عکسی اولدوغونو قئید ائدیر، بعضی معاصر لاییحه‌لرین یانیندا آیاسوفیا، سلطان احمد مسجیدی و توپ قاپی سارایی کیمی مکان‌لاردا کؤک‌لو تاریخی کئچمیشین نوماییش اولوندوغونو بیلدیریر.
